**Қызылорда облысы бойынша Мемлекеттік кірістер департаментінің қызметіндегі сыбайлас жемқорлық тәуекелдерін ішкі талдау нәтижелері бойынша талдамалық анықтама**

**30 маусым 2022 жыл Қызылорда қаласы**

**І. КІРІСПЕ БӨЛІМІ**

Қызылорда облысы бойынша Мемлекеттік кірістер департаментінің *(бұдан әрі – Департамент)*18.01.2022 жылғы №10-Ө санды бұйрығымен бекітілген «Сыбайлас жемқорлық тәуекелдеріне ішкі талдау жүргізу бойынша жұмыс тобымен» кедендік әкімшілендіру бөлімшелерінің қызметінде сыбайлас жемқорлық тәуекелдерін анықтау.

Жұмыс тобының жетекшісі: Департамент басшысының орынбасары – Қ.Бекшин, жұмысшы тобының мүшелері: «Қызылорда - КРО» кеден бекетінің басшысы – М.Қожанбай, Заң басқармасының басшысы – Н.Шакизада, Ірі салық төлеушілер басқармасының басшысы – К.Стамбекова, Адам ресурстары басқармасының басшысы – Р.Ануар.

**ІІ. СИПАТТАУ БӨЛІМІ:**

**1. Бақылау функцияларын іске асыру**

**1.1 Сыбайлас жемқорлық тәуекелінің атауы:**Кеден органы белгілеген кедендік транзит мерзімі декларанттың немесе тасымалдаушының уәжді өтініш жасауы бойынша белгіленген мерзімнің шегінде ұзартылуының сыбайлас жемқорлық тәуекелі.

**Сыбайлас жемқорлық тәуекелінің сипаты:**

«Сыбайлас жемқорлыққа қарсы іс-қимыл туралы» Қазақстан Республикасы Заңына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес ішкі талдау жүргізілді.

«Қазақстан Республикасындағы кедендік реттеу туралы» Кодексінің *(бұдан әрі-Кодекс)* 224-бабында кедендік транзит мерзімін белгілеу және оны ұзартумәселелері регламенттелген.

Осылайша, осы Кодекстің 224-бабының 1 тармағына сәйкес,жөнелтуші кеден органы тауарларды кедендік транзит кедендік рәсімімен орналастыру кезінде тауарлар жөнелтуші кеден органынан межелі кеден органына дейін жеткізілуге тиіс мерзімді *(бұдан әрі–кедендік транзит мерзімі)* белгілейді.

      Теміржол көлігімен тасымалданатын тауарларға қатысты кедендік транзит мерзімі бір айға екі мың километр есебінен белгіленеді, бірақ ол күнтізбелік жеті күннен кем болмауға тиіс.

      Көліктің өзге де түрлерімен тасымалдау (тасу) жүзеге асырылатын тауарларға қатысты кедендік транзит мерзімі көліктің түрі және көлік құралының мүмкіндіктері, тауарлар тасымалдаудың белгіленген маршруты, басқа да тасымалдау шарттары және (немесе) декларанттың немесе тасымалдаушының өтініші негізге алына отырып, сондай-ақ Қазақстан Республикасының халықаралық шарттарына сәйкес көлік құралы жүргізушісінің еңбек пен демалыс режимінің талаптары ескеріле отырып, тауарлар тасымалдаудың (тасудың) қалыпты мерзіміне сәйкес белгіленеді, бірақ ол кедендік транзиттің шекті мерзімінен аспауға тиіс.

      Кедендік транзиттің шекті мерзімі бір айға екі мың километр есебінен айқындалатын мерзімнен не кедендік транзит кедендік рәсімімен орналастырылған тауарларды тасымалдау ерекшеліктерін негізге ала отырып, Комиссия айқындайтын мерзімнен аспауға тиіс.

      Кодекстің 224 бабының 4 тармағында, кеден органы белгілеген кедендік транзит мерзімі декларанттың немесе тасымалдаушының уәжді өтініш жасауы бойынша Кодекстің 224 бабының 3-тармағында белгіленген мерзімнің шегінде ұзартылуы мүмкін делінген.

      Кедендік транзит мерзімін ұзартуға байланысты кедендік операцияларды жасау тәртібін *(бұдан әрі-Тәртіп)*Комиссия айқындайды.

Аталған тәртіп13.12.2017 ж. ЕАЭК №170 шешімімен *(бұдан әрі-Шешім)*бекітілген.

Тәртіптің 2 тармағында, кедендік транзит мерзімін ұзарту, кеден органы белгілеген кедендік транзит мерзімі өткенге дейін декларанттың немесе тасымалдаушының *(электронды құжат, құжаттыңеркін нысанда қағаз тасымалдағышта жасалған немесе құжаттың электронды көшірмесі қағаз тасымалдағыштағы түрі)*уәжді өтініш жасауы бойыншақаралады делінген.

Өз кезегінде,тәртіптің 2 тармағы 4 абзацында өтінішті жолдау барысында кеден органына келу немесе тауарлар мен көлік құралдарын кеден органына ұсыну шарт есместігі көрсетілген.

Алайда, декларант немесе тасымалдаушылардың аталған Шешім және Кодекс нормаларынан хабарсыз болу, білмеу салдарынан МКО лауазымды тұлғалар тарапынан оларды әуре-сарсаңға салып, негізсіз талаптарды қойып, заңсыз әрекеттерге баруларына итермелейтін жағдайлар сыбайлас жемқорлық тәуекелдерін тудырады.

Департаменттің кедендік бақылау басқармасымен 2019-2021 ж.ж., 2022 жылдың 6 айында «Астана-1» АЖ пайдалана отырып, кедендік таранзит рәсімі бойынша жеткізілу мерзімі ұзартылған транзиттік декларацияларына *(әрі-ТД)* талдау, түгендеу жұмыстары жүргізіліп, 2019 жылы ТД мерзімін ұзарту 22 рет, 2020 жылы-20 рет, 2021 жылы-33 рет, ал 2022 жылдың 6 айында 42 рет жүзеге асырылғаны анықталды.

Сондықтан, кедендік транзит мерзімін ұзарту жөнінде өтініштерді қарау барысында декларант немесе тасымалдаушыға артықшылықтар көрсете отырып, олармен өзара қарым-қатынастар орнатып,заңсыз әрекеттер жасаудан тұратын сыбайлас жемқорлық тәуекелдері бар.

**Сыбайлас жемқорлық тәуекелін жою бойынша ұсынымдар:**

- Қызметкерлердің жұмыс атқару тиімділігін арттыру және сыбайлас жемқорлық деректерін болдырмау мақсатында, көлік құралдарына қатысты қарау шараларын жүргізбеу, көрсетілетін мемлекеттік қызметтерді электронды форматқа ауыстыру;

- СЭҚҚ тұлғалармен өзара қарым-қатынастарды шектеу және өтініш хаттармен жұмысты, құжат тек электронды құжаттар айналымының бірыңғай жүйесінде тіркелгеннен соң ғана қарау шаралары жүзеге асыру.

**Жұмысшы тобының жеткшісі: Қ. Бекшин**

**Жұмысшы тобының құрамы: М. Қожанбай**

 **Н. Шакизада**

 **К. Стамбекова**